text: [{"text_idx": "#000000", "text": "\u201eSo fo\u0301r hann [Barnabas] til Tarsus at leita upp Saul; og ta\u0301i\u00f0 hann fann hann, fo\u0301r hann til Antiokia vi\u00f0 honum. A\u0301postlas\u00f8gan 11.25"}, {"text_idx": "#000001", "text": "Ta\u0301 i\u00f0 Saul kom til Jeru\u0301salem a\u0301 fyrsta sinni eftir umvending si\u0301na, var ta\u00f0 Barnabas, sum to\u0301k s\u00e6r av honum. Seinni noyddist Saul at fly\u0301ggja, ti\u0301 j\u00f8darnir vo\u0301ru eftir honum. Hann enda\u00f0i i\u0301 Tarsus, by\u0301num, har hann var f\u00f8ddur. Seinni flutti Barnabas til Antiokia."}, {"text_idx": "#000002", "text": "Naka\u00f0 eftir hetta ger Barnabas av at fara langa teinin til Tarsus at finna Saul. Ta\u00f0 hevur ikki veri\u00f0 bara bara at leita eftir fo\u0301lki i\u0301 einum so sto\u0301rum by\u0301i. Tey h\u00f8vdu ju\u0301 ikki allar hentleikarnar, vit hava i\u0301 dag. Ors\u00f8kin til, at Barnabas leita\u00f0i upp Saul, var, at hann visti, hvussu sto\u0301r hja\u0301lp Saul kundi ver\u00f0a i\u0301 Antiokia."}, {"text_idx": "#000003", "text": "M\u00f8guliga vildi Barnabas hava Saul at koma at hja\u0301lpa teimum, ti\u0301 hann hev\u00f0i hoyrt, at Saul i\u0301 Tarsus var farin at pr\u00e6dika fyri heidningunum."}, {"text_idx": "#000004", "text": "Ein minni ma\u00f0ur hev\u00f0i m\u00f8guliga kent seg ho\u0301ttan av einum so evnari\u0301kum manni sum Saul, men solei\u00f0is var Barnabas ikki. Ta\u00f0, sum la\u0301 honum a\u0301 hjarta, var framgongd evangeliis og framgongd teirra tru\u0301gvandi \u2013 og hann visti, at skuldi ta\u00f0 henda, var gott at hava Saul vi\u00f0."}, {"text_idx": "#000005", "text": "Barnabas og Saul i\u0301 Antiokia"}, {"text_idx": "#000006", "text": "\u201eHeilt a\u0301r vo\u0301ru teir nu\u0301 saman har i\u0301 samkomuni og l\u00e6rdu sto\u0301ran skara. \u2013 Ta\u00f0 var i\u0301 Antiokia, l\u00e6risveinarnir fyrst vo\u0301r\u00f0u kalla\u00f0ir kristnir.\u201cA\u0301postlas\u00f8gan 11.26"}, {"text_idx": "#000007", "text": "Hetta hevur veri\u00f0 eitt a\u0301r, fo\u0301lk i\u0301 samkomuni leingi hava tosa\u00f0 um og minst aftur a\u0301 vi\u00f0 gle\u00f0i. At hava havt b\u00e6\u00f0i Barnabas og Saul i\u0301millum si\u0301n og uppliva\u00f0 alt, sum Gud gj\u00f8rdi gj\u00f8gnum teir, hevur veri\u00f0 naka\u00f0 heilt serligt."}, {"text_idx": "#000008", "text": "Antiokiubu\u0301gvar vo\u0301ru tiltiknir fyri at koma vi\u00f0 eykn\u00f8vnum. Kanska ikki so l\u00f8gi\u00f0, at ta\u00f0 at vo\u0301ru teir, sum byrja\u00f0u at kalla tey tru\u0301gvandi kristin. Ta\u00f0 hendi hetta a\u0301ri\u00f0, Barnabas og Saul virka\u00f0u millum teirra. Antiokiubu\u0301gvar gj\u00f8rdu ta\u00f0 fyri at gera gj\u00f8ldur burtur u\u0301r teimum tru\u0301gvandi. Li\u0301ti\u00f0 vistu tey, at eyknevni teirra seinni fo\u0301r at ver\u00f0a ny\u0301tt sum naka\u00f0 hei\u00f0urligt."}, {"text_idx": "#000009", "text": "Ein minni ma\u00f0ur enn Barnabas hev\u00f0i m\u00f8guliga kent seg ho\u0301ttan av einum so evnari\u0301kum manni sum Saul, men solei\u00f0is var Barnabas ikki. Ta\u00f0, sum la\u0301 honum a\u0301 hjarta, var samkoman og framgongd evangeliis \u2013 og hann visti, at skuldi ta\u00f0 henda, var gott at hava ein sum Saul vi\u00f0."}, {"text_idx": "#000010", "text": "Barnabas og Saul fara til Jeru\u0301salem"}, {"text_idx": "#000012", "text": "Fyrstu fer\u00f0, vit lesa um Barnabas, er i\u0301 sambandi vi\u00f0, at hann kom til a\u0301postlarnar vi\u00f0 peningi, sum hann hev\u00f0i fingi\u00f0 fyri at hava selt naka\u00f0 av j\u00f8r\u00f0 (A\u0301p. 4.37). Ga\u0301vumildni hansara hevur o\u0301iva\u00f0 a\u0301virka\u00f0 Saul \u2013 sum eisini kalla\u00f0ist Paulus \u2013 og vert er at by\u0301ta merki i\u0301, hvussu no\u0301gv fi\u0301ggjarlig hja\u0301lp ey\u00f0kendi verk teirra."}, {"text_idx": "#000013", "text": "\u201e... Vit skuldu fara til heidningarnar, og teir til hinar umskornu \u2013 bert, at vit skuldu minnast hini fa\u0301t\u00e6ku, og ta\u00f0 havi eg eisini ju\u0301st roynt at gera.\u201c Galatiabr\u00e6vi\u00f0 2.9-10"}, {"text_idx": "#000014", "text": "Br\u00f8\u00f0urnir i\u0301 Antiokia sendu Barnabas og Saul vi\u00f0 hja\u0301lp til tey i\u0301 Jeru\u0301salem. Ta\u0301 i\u00f0 teir h\u00f8vdu fullf\u00f8rt t\u00e6nastu si\u0301na i\u0301 Jeru\u0301salem, komu teir so aftur til Antiokia, og vi\u00f0 s\u00e6r h\u00f8vdu teir systkinabarn Barnabas, Jo\u0301hannes Markus (A\u0301p. 12.25 og Kol. 4.10). Vit hoyra meir um hann seinni."}, {"text_idx": "#000015", "text": "\u201eI\u0301 Antiokia, i\u0301 samkomuni har, vo\u0301ru profetar og l\u00e6rarar \u2013 Barnabas, Si\u0301mun, sum hev\u00f0i tilnavni\u00f0 Niger, Lukius u\u0301r Ky\u0301rene, Manaen, sum var fosturbro\u0301\u00f0ir Hero\u0301des fjo\u0301r\u00f0ingsh\u00f8vdinga, og Saul. Me\u00f0an tey nu\u0301 hildu gudst\u00e6nastu og fasta\u00f0u, seg\u00f0i Heilagi Andin: \u201eTaki\u00f0 M\u00e6r u\u0301t Barnabas og Saul til verki\u00f0, i\u00f0 Eg havi kalla\u00f0 teir til!\u201c A\u0301postlas\u00f8gan 13.1-2"}, {"text_idx": "#000016", "text": "Vit kundu veri\u00f0 freista\u00f0 at spurt, hvi\u0301 Heilagi Andin skuldi senda ju\u0301st hesar ba\u0301\u00f0ar, sum vo\u0301ru til so sto\u0301ra signing, ju\u0301st har teir vo\u0301ru. Vegir Harrans eru ikki okkara."}, {"text_idx": "#000017", "text": "Barnabas og Saul fara u\u0301t"}, {"text_idx": "#000018", "text": "\u201eTa\u0301 fasta\u00f0u tey og bo\u0301\u00f0u; og teir l\u00f8gdu hendurnar a\u0301 teir og lo\u0301tu teir so fara avsta\u00f0. Ta\u0301i\u00f0 teir nu\u0301 solei\u00f0is av Heilaga Andanum vo\u0301ru sendir u\u0301t, fo\u0301ru teir oman til Seleukia og fo\u0301ru ha\u00f0ani vi\u00f0 skipi til Ky\u0301pern.\u201c A\u0301postlas\u00f8gan 13.3-4"}, {"text_idx": "#000019", "text": "Vit eru komin til eina av teimum mest ty\u0301\u00f0andi hendingunum i\u0301 \u00f8llum Ny\u0301ggja Testamenti."}, {"text_idx": "#000022", "text": "Ny\u0301ggjastu u\u0301r Lurta og hygg"}]